
Број: 05-511-30/2022
Датум: 24.06.2022.год.
     Одјељење за стамбено комуналне послове и послове саобраћаја Градске управе Града Зворник, рјешавајући по захтјеву инвеститора Светлане Лазаревић из Зворника, за издавање еколошке дозволе за објекат за одржавање и поправку моторних возила - З.Р. „БТ-АУТО“, који се налази у насељу Скочић, град Зворник, од 19.05.2022.год., а на основу члана 85. и 89. Закона о заштити животне средине („Службени гласник Републике Српске“, број: 71/12, 79/15 и 70/20), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, брoj 124/12) и члана 190. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), доноси:

Р Ј Е Ш Е Њ Е
1. Даје се инвеститору Светлани Лазаревић из Зворника, ЕКОЛОШКА ДОЗВОЛА за објекат за одржавање и поправку моторних возила - З.Р. „БТ-АУТО“, који се налази у насељу Скочић, град Зворник, на грађевинској парцели означеној као к.п. број: 7185/3 К.О. Скочић. 
2. Опис активности и постројења за које се издаје еколошка дозвола:
Објекат је стамбено пословног карактера, у приземљу се налази пословни простор. Налази се уз магистрални пут Зворник – Бијељина. Површина објекта у коме се обавља дјелатност износи 43 m2 + манипулативно плато испред пословног простора. 

· Објекат је у основи правоугаоног облика, димензија 18,00 m х 11,50 m, састоји се из сљедећих просторија у приземљу: пословни простор, тоалет и степениште.
Инвеститор се у предметном објекту бави одржавањем и поправком моторних возила. У свом раду користи сљедеће машине и алате: ручни алати, алати за ауто сервисе, зрачни алати и дизалице. 
3. Инвеститор Светлана Лазаревић из Зворника,  дужан је:
         3.1.  Да током изградње, рада и престанка рада предметног објекта, испуни обавезе заштите животне средине у складу са чланом 83. Закона о заштити животне средине („Службени Гласник РС“, број: 71/12, 79/15 и 70/20) тако:

· Да се предузму све одговарајуће превентивне мјере тако да се спречи загађивање и да се не проузрокује значајније загађење.

· Да се примјењују најбоље расположиве технике.

· Да избјегава продукцију отпада.

· Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину.
· Да се енергија и природни ресурси ефикасно користе.

· Да се предузму неопходне мјере за спречавање несрећа и ограничавање њихових посљедица.

· Да се предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.

          3.2. Уколико одговорно лице постројења, током трајања важења издате еколошке дозволе планира промјену природе или функционисања постројења или проширење постројења које може утицати на животну средину, дужан је о томе обавестити орган надлежан за издавање еколошке дозволе писаном обавијешћу, сходно чл. 96. Закона о заштити животне средине. 
3.3. Инвеститор Светлана Лазаревић из Зворника, дужан је да током рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:
3.3.1.    Заштита ваздуха и заштита од буке

· Потребно је асфалтирати манипулативне и радне површине ради лакшег чишћења и одржавања.
· Адекватном организацијом рада спречити стварање гужве и застоја. 

· Све манипулативне површине је потребно редовно чистити, прати и одржавати да би се спријечиле прекомјерне концентрације лебдећих честица око објекта.
· Одржавати интерне саобраћајнице.
· У сушном периоду године квасити манипулативне површине и саобраћајнице.
· Емисија гасова сагорјевања горива у моторним возилима свести на минимум на начин да се возила задржавају на платоу са мотором у раду, само онолико колико је неопходно за маневрисање возилом.
· Користити технички исправна возила и радне машине, као и вршити редовна периодична испитивања од стране овлаштене институције.

· У случају да се у току рада постројења, контролом нивоа буке установи да иста прелази законом прописане вриједности, извршит додатну изолацију извора буке, као и предузети низ других мјера (замјена дијелова машина које изазивају буку, ремонт погона, постављање звучног зида итд.
· Квалитет ваздуха на локацији мора бити у складу са Уредбом о вриједностима квалитета ваздуха („Службени гласник Републике Српске“ бр. 124/12). 

· Уређаји односно постројења која емитују буку морају бита атестирани, односно морају бити конструисани или изоловани, тако да у спољну средину не емтују буку преко дозвољеног нивоа. 

· Одржавати технички исправним компресор, који мора бити смјештен у затворени простор, те исти користити само по потреби.

· Одржавати технички исправном опрему за рад у склопу аутосервиса.

· Испуњавати услове предвиђених Правилником о дозвољеним границама интезитета звука и шума („Службени лист СР БИХ“, број: 46/89).

· Препоручују се насади високог растиња око објекта (тампон зона) ради смањења утицаја на аерозагађење и ниво буке. 
· Формирати и одржавати зелени појас на граничним дијеловима предметне парцеле.
3.3.2.    Заштита вода и земљишта
· Само пречишћене воде испуштати у крајњи реципијент у складу са Правилником о третману и одводњи отпадних вода за подручја градова и насеља гдје нема јавне канализације („Службени гласник РС“, број: 68/01) и Правилником о условима за испуштање отпадних вода у површинске воде („Службени гласник РС“, број: 44/01).
· Санитарне и фекалне отпадне воде одводити у водонепропусну трокоморну септичку јаму. Исту одржавати у складу са Правилником о третману и одводњи отпадних вода за подручја градова и насеља где нема јавне канализације („Службени гласник РС“, бр. 68/01).
· Чишћење септичке јаме вршити најмање два пута годишње од стране овлаштене организације а по потреби и чешће и о томе водити уредну евиденцију.
· Зауљене отпадне зауљене атмосферске воде са радног и манипулативног простора системом посебних канала – ригола прикупљати и одводити у сепаратор уља и масти на третман пречишћавања, прије упуштања у крајњи реципијент.
· Сепаратор прописно и редовно чистити и одржавати у функционалном стању како би се успјешно одвајале зауљене фазе приспјелог ефлуента прије пуштања у крајњи реципијент и о томе водити уредну евиденцију, а отпадне материје из сепаратора збрињавати на основу Уговора са овлашћеним оператером.

· Правилно одржавање сепаратора:

a) Сваких 15 дана, односно послије велике кише или прања платоа отворити поклопац коморе сепаратора те извршити испуштање масноће и уља у посуду за талог, затим поново затворити затварач. О томе водити књигу евиденција са назначеном количином прикупљених масноћа, даном  пражњења, начином и мјестом одлагања зауљеног отпада.

б) Сваких шест мјесеци улазне коморе сепаратора очистити од чврстог материјала    (пијесак и шљунак). Када се напуни посуда за талог извршити пумпање талога клипном пумпом. Поред сепаратора треба да се налази  непропусна посуда у коју се сипају издвојене материје из сепаратора.

             в) Поклопци сепаратора морају бити закључани. Код сваког рада у сепаратору забрањује се прилаз са отвореним пламеном.
· Издвојене течности из сепаратора, до момента одвоза, чувати у намјенским водонепропусним бачвама, адекватно ускладиштеним.
· Чишћење сепаратора масти и уља поверити овлаштеном предузећу са којим треба склопити Уговор.
· Манипулативни плато је потребно одржавати у што чистијем стању тј. редовно га одржавати како неби дошло до додатних загађења вода које се одводе са ових површина. 
· Обезбиједити одговарајуће количине адсорбенса (комерцијална, патентирана средства за суво чишћење тла и радних површина) и истим дјеловати у случају просипања уља, горива и мазива.

· Употребљени адсорбенс и друге загађене материје збринути као опасни отпад.

· Мазива, уља и остала средста складиштини у намјенксим посудама на уређеној локацији, са непропусном подлогом, заштићној од атмосфералија и механичких утицаја.
· Спречити неконтролисано расипање отпада. 

· Строго се забрањује разбацивање отпадних дијелова и других помоћних сировинаиз радног процеса по околном простору  и земљишту.
· Прописно очистити и одржавати круг објекта и уклонити све сувишне предмете. 
· Заштита подземних вода и земљишта од другог комуналног отпада насталог у процесу рада, врши се сакупљањем истог у одговарајуће контејнере и редовним одвозом на комуналну депонију.
3.3.3.    Мјере за управљање отпадом

· Отпад који настаје на локацији предузећа прикупљати и раздвајати на мјесту настанка у складу са Планом управљања отпадом и Правилником о категоријама, испитивању и класификацији отпада („Службени гласник РС“, број: 19/15 и 79/18).
· Комунални отпад одлагати у намјенски контејнер, исти привремено складиштити на одређеном мјесту у склопу локације а коначно збрињавање препустити овлаштеном предузећу, у складу са склопљеним уговором.
· Опасни отпад привремено складиштити на уређеном простору на предметној локацији, заштићеној од атмосфералија и механичких утицаја, као што су ограђене надстрешнице, магацин и сличне просторије са ограничењем приступа неовлаштеним лицима.
· Отпади од употребе - опасни отпад (крпе за брисање, заштитна одјећа, празна амбалажа и сл.), мора се одлагати у намјенске контејнере и збрињавати на основу уговора са оператером за опасни отпад.
· Уљне филтере одлагати у контејнер за опасни отпад., 
· Отпадни антифриз складиштити у посебне посуде са поклопцем, у склопу дефинисаног привременог складишта. Предавати га овлаштеном оператеру за опасни отпад на даљу регенерацију и спаљивање. 
· Отпадни дијелови кочнице и спојке који садрже азбест одлагати у чврсте, завезане пластичне кесе а потом у контејнере за опасни отпад.
· Отпадне течности за кочнице посебно раздвајати по бојама (на бази гликола – жућкасте боје, на силиконској бази - црвенкасте боје, а на бази минералног уља – зеленкасте боје) и предавати овлаштеном оператеру за опасни отпад.
· Живине прекидаче који се користе у АБС систему  контроле кочења умотавати у амбалажну фолију са ваздушастим јастуцима како би се избегло ломљење истих и цурење живе из њих. Не одлагати их у металне контејнере јер жива реагује са металом и може да процури кроз шавове канти.
· Поштовати све смјернице дате у Плану управљања отпадом

· Водити мјесечну и годишњу евиденцију о количинама насталог отпада.
· Инвеститир је дужан да склопи уговоре за коначно збрињавање свих врста отпада који се продукује у склопу локације, закључно са овлаштеним оператерима, у складу са Законом о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).
· Адекватном организацијом процеса рада спречити настајање и расипање свих врста отпада.
· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21)
· Придржавати се свих мјера дефинисаних Планом управљања отпадом, а све у складу са Законом о управљању отпадом („Сл.гл.Републике Српске“, број: 111/13, 106/15, 16/18, 70/20, 63/21 и 65/21).
· Врсте отпада које настају у фази рада пострјења и које се морају адекватно збринути:
Табела бр.1: Врсте отпада које се могу јавити на предметној локацији 
	Шифра
	Назив отпада

	13
	ОТПАДИ ОД УЉА И ОСТАТАКА ТЕЧНИХ ГОРИВА (ОСИМ ЈЕСТИВИХ УЉА И ОНИХ У ПОГЛАВЉИМА 05, 12 И 19)

	13 02 04*
	Минерална хлорована моторна уља, уља за мјењаче и подмазивање

	13 02 06*
	Синтетичка моторна уља, уља за мјењаче и подмазивање

	13 02 07*
	Одма биоразградива моторна уља, уља за мењаче и подмазивање

	13 02 08*
	Остала моторна уља, уља за мењаче и подмазивање

	13 05 02*
	Муљеви из сепаратора уље/вода

	13 05 06*
	Уља из сепаратора уље/вода

	13 05 07*
	Зауљена вода из сепаратора уље/вода

	15
	ОТПАД ОД АМБАЛАЖЕ, АПСОРБЕНТИ, КРПЕ ЗА БРИСАЊЕ, МАТЕРИЈАЛИ ЗА ФИЛТРИРАЊЕ И ЗАШТИТНА ОДЈЕЋА, АКО НИЈЕ ДРУГАЧИЈЕ СПЕЦИФИКОВАНО

	15 01 10*
	Амбалажа која садржи остатке опасних супстанци или је контаминирана опасним супстанцама

	15 02 02*
	Адсорбенти, филтерски материјали, крпе за брисање, заштитна одјећа, који су контанимирани опасним супстанцама

	15 02 03
	Адсорбренти, филтерски материјали, крпе за брисање и заштитна одјећа другачији од оних наведених у 15 02 02

	16
	ОТПАДИ КОЈИ НИСУ ДРУГАЧИЈЕ СПЕЦИФИКОВАНИ У КАТАЛОГУ

	16 01 07*
	Филтери за уље

	16 01 08*
	Компоненте које садрже живу

	16 01 11*
	Кочионе облоге које садрже азбест

	16 01 13*
	Кочионе течности

	16 01 14*
	Антифриз течности које садрже опасне супстанце

	16 01 19
	Пластика

	16 01 20
	Стакло

	16 08 01
	Истрошени катализатори који садрже злато, сребро, ренијум, родијум, паладијум, иридијум или платину (изузев 16 08 07)

	20
	КОМУНАЛНИ ОТПАДИ (КУЋНИ ОТПАД И СЛИЧНИ КОМЕРЦИЈАЛНИ И ИНДУСТРИЈСКИ ОТПАДИ) УКЉУЧУЈУЋИ ОДВОЈЕНО САКУПЉЕНЕ ФРАКЦИЈЕ)

	20 03 01
	Мијешани комунални отпад


  Напомена: Опасни отпад у табели има ознаку звијездице (*)
3.3.4.   Мјере заштите у случају инцидентних ситуација
Мјере за заштиту од пожара: 
· Обезбједити приступ ватрогасне технике у случају спасавања људи и имовине преко прилазне саобраћајнице
· Осигурати довољне количине воде за гашење пожара
· Осигурати доступност ватрогасне технике до свих дијелова предметног објекта
· Заштиту објекта од атмосферских пражњења ријешити уградњом  громобранске инсталације.
         3.3.5.   Мјере након затварања постројења
· Извршити измјештање опреме са тренутне локације.

· Све отпадне материјале у складу са њиховим карактеристикама уклонити са локације, на прописан начин. 

· Извршити пренамјену објекта у складу са новом дјелатношћу која ће се обављати.

         3.4. Инвеститор, Светлана Лазаревић из Зворника, обавезан је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
4. Приликом рада постројења несмију се прекорачити граничне вредности за загађујуће материје и то:
          4.1.   Бука ван локације предметног постројења несмије да прелази дозвољени ниво буке  који је прописан Правилником о дозвољеним границама интензитета звука и шума („Службени лист СР БиХ“, бр. 46/89). Дозвољени нивои вањске буке дати су у сљедећој табели. Предметни објекат сврстава се у четврту зону.

Табела број 2:  Дозвољен ниови вањске буке према намјени подручја
	Подручје
(зона)
	НАМЈЕНА ПОДРУЧЈА
	Еквивалентни

нивои (Leq)
	Вршни

нивои

	
	
	дан
	ноћ
	L10
	L1

	I
	болничко, љечилишно
	45
	40
	55
	60

	II
	туристичко, рекреацијско, опоравишно
	50
	40
	60
	65

	III
	чисто стамбено, васпитно-образовне и здравствене институције, јавне зелене и рекреационе површине
	55
	45
	65
	70

	IV
	трговачко, пословно стамбено и стамбено уз саобраћајне коридоре, складишта без тешког транспорта
	60
	50
	70
	75

	V
	пословно, управно, трговачко, занатско, сервисно (комунални сервис)
	65
	60
	75
	80

	VI
	индустријско, складишно, сервисно и саобраћајно подручје без станова
	70
	70
	80
	85


  4.2.   Граничне вредности отпадних вода које се испуштају у крајњи рецепијент морају да буду у складу са Правилником о условима за испуштање отпадних вода у површинске воде („Службени гласник РС“, број: 44/01). Граничне вриједности дате су у сљедећој табели: 
Табела бр.3: Граничне вриједности за квалитет воде у складу са Правилником о условима за испуштање отпадних вода у површинске воде („Службени гласник Републике Српске“ бр. 44/01):
	ПАРАМЕТАР
	ЈЕДИНИЦА МЈЕРЕ
	ГРАНИЧНА ВРИЈЕДНОСТ

	Температура воде
	°C
	30

	pH
	jedinice pH
	6,5-9,0

	Талог након 0,5 часова таложења
	ml/l
	0,5

	Електропроводљивост 
	µS/cm
	-

	ХПК
	gO2/m3
	125

	БПК5
	gO2/m3
	25

	Амонијачни азот
	gN/m3
	10

	Нитритни азот
	gN/m3
	1

	Нитратни азот
	gN/m3
	10

	Укупни азот
	gN/m3
	15

	Укупни фосфор
	gP/m3
	3

	Минерална уља
	mg/m3
	500


5. Мониторинг
         5.1.  Одговорно лице Светлана Лазаревић из Зворника, дужно је спроводити мониторинг загађујућих материја у периоду важења еколошке дозволе како је прописано у табели:
Табела бр.4:  План мониторинга
	Предмет

мониторинга
	Параметар који се осматра
	Мјесто вршења мониторинга
	Начин вршења

Мониторинга одабраног фактора 
	Вријеме вршења мониторинга
	Разлог због чега се врши мониторинг одређеног параметра 


	Ниво буке 
	Извршити мјерење нивоа буке у кругу локације објекта
	На локацији пословног објекта (једно мјерно мјесто)
	Мјерење портабл уређајима
	Једном годишње или по налогу надлежног инспектора
	Утврђивање утицаја буке на животну средину

	Квалитет вода
	Узорковање у складу са прописима
	На локацији пословног објекта
	У овлаштеној лабораторији 
	Једном годишње или по налогу инспектора
	Да би се утврдио стварни утицај

	Одлагање отпада
	Мјеста за одлагање отпада
	Локација објекта
	Увид на простор локације објекта
	Свакодневно
	Извођач / јавно комунално предузеће

	Квалитет земљишта
	Физичко-хемијски параметри (тешки метали, минерална уља...)
	Један узорак (одређивање контаминације у случају акцидента)
	У оквиру парцеле – на мјесту акцидента
	Утврђивање степена и врсте конт. земљишта у случају акцидента
	Утврђивање квалитета  земљишта у случају акцидента


5.2. Мониторинг обавља овлашћено правно лице а о резултатима мониторинга одговорно лице обавјештава надлежни орган у поступку обнављања и ревизије еколошке дозволе. 

6.  Чланом 102. Закона о заштити животне средине („Службени гласник РС“, број: 71/12, 79/15 и 70/20) прописана је обавеза вођења Регистара постројења и загађивача.
6.1. Одговорно лице предметног објекта дужно је поступати по члану 8. Правилника о методологији и начину вођења регистара постројења и загађивача („Службени гласник РС“, број 92/07) и извјештава  надлежни орган у Градској управи Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Напомена: Одговорно лице дужно је доставити извјештај надлежном органу управе до 30.јуна текуће године за претходну годину извјештавања. 

7.  Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.
8.  Саставни дио овог рјешења су Докази уз захтјев за издавање еколошке дозволе израђени од овлашћене институције „УНИС“ Институт за екологију, заштиту на раду и заштиту од пожара, д.о.о. Источно Сарајево - Пале.
         9.  Сваку од промјена потребно је документовати преко овлаштених субјеката (институција које се баве заштитом радне и животне средине). 
        10.  Еколошка дозвола се издаје на период од 5 (пет) година а што је у складу са чл. 90. став 7. Закона о заштити животне средине („Службени гласник РС“, број: 71/12, 79/15 и 70/20). 
        11.  Обнављање еколошке дозволе врши се на захтјев одговорног лица, који се подноси надлежном органу најкасније три мјесеца прије истека рока, уз који се прилажу докази који су потребни у сврху обнављања и ревизије услова из наведене дозволе (чл. 94. Закона о заштити животне средине и чл. 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17)).
О Б Р А З Л О Ж Е Њ Е

         Инвеститор, Светлана Лазаревић из Зворника, дана 19.05.2022.год., поднио је Градској управи Града Зворник, Одјељењу за стамбено комуналне послове и послове саобраћаја Захтјев за издавање еколошке дозволе за објекат за одржавање и поправку моторних возила - З.Р. „БТ-АУТО“ Лазаревић, који се налази у насељу Скочић, град Зворник, на грађевинској парцели означеној као к.п. број: 7185/3 К.О. Скочић.

         Уз Захтјев су достављени Докази, које је урадила овлашћена институција „УНИС“ Институт за екологију, заштиту на раду и заштиту од пожара, д.о.о. Источно Сарајево - Пале, која поседује лиценцу за обављање дјелатности из области заштите животне средине, број: 3-Е/03 од 01.07.2019.год. Докази уз захтјев су саставни дио овог Рјешења.
Инвеститор је уз Захтјев за издавање еколошке дозволе, поред Доказа број протокола: 540/2022 урађених у априлу 2022. године приложио и сљедећу документацију:
· Рјешење, урбанистичка сагласност, Одјељење за просторно уређење, Административна служба општине Зворник, број: 04-364-82/08 од 10.06.2008.год.

· Копија катастарског плана, Одјељење за просторно уређење Зворник, од 24.04.2008.год.

· Рјешење о регистрацији, Одјељење за привреду, пољопривреду и друштвене дјелатности, Градска управа Града Зворник, број: 08-350-103/16 од 08.04.2016.год.
· Рјешење, „ЕЛЕКТРО – БИЈЕЉИНА“ А.Д., Р.Ј. „ЕЛЕКТРОДИСТРИБУЦИЈА“ Зворник, број: 172/08 од 03.09.2008.год.

· Уговор о пружању и коришћењу комуналних услуга са А.Д. „ВОДОВОД И КОМУНАЛИЈЕ“ Зворник, број: 1552 од 19.04.2018.год.
· Уговор о закупу пословног простора, од 19.02.2016.год.

· Записник о извршеним мјерењима у животној средини, „УНИС“ Институт за екологију, заштиту на раду и заштиту од пожара, д.о.о. Источно Сарајево – Пале, број: 530/2022 од априла 2022.год.
· Доказ о уплати градске административне таксе.

	
	


       Сходно члану 88. Закона о заштити животне средине, заинтересована јавност је о поднешеном захтјеву била упозната обавјештењем постављеним на огласној плочи Градске управе Града Зворника и на интернет страници Града Зворник у периоду 23.05.- 23.06.2022. год. У Законом предвиђеном року од 30 дана  није изјављена ниједна примједба.
          О резултатима мониторинга одговорно лице обавјештава надлежни орган у поступку обнављања и ревизије еколошке дозволе, сходно члану 92. Закона о заштити животне средине („Службени гласник РС“, број: 71/12, 79/15 и 70/20).
Одговорно лице предметног објекта дужно је обавестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник РС“, број: 28/13 и 104/17 ).
Одговорно лице предметног објекта сходно члану 8. став 2. Правилника о методологији и начину вођења регистра постројења и загађивача („Службени гласник РС“, бр. 92/07) дужно је доставити извјештај о постројењима / загађивачима надлежном органу Градске управе Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Одговорно лице предметног објекта дужно је поднијети захтјев за обнову еколошке дозволе најкасније три мјесеца прије истека важеће дозволе, на основу члана 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17) и чл. 94. Закона о заштити животне средине („Службени гласник РС“, број: 71/12, 79/15 и 70/20).
 Имајући у виду да су докази у складу са чланом 85. Закона о заштити животне средине  („Службени гласник РС“, број: 71/12, 79/15 и 70/20), да је инвеститор приложио сву неопходну документацију, као и да није било примједби јавности  одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 и 8/21).
Против овог рјешења допуштена је жалба Министарству за просторно уређење     грађевинарство и екологију у Бања Луци у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13 и 123/20).
        Обрадила
      Сања Бјековић
Доставити :                                                                                       НАЧЕЛНИК  ОДЈЕЉЕЊА

- подносиоцу захтјева                                                               Бранко Јашић, дипл.инж.
- еколошком инспектору
- архива

- евиденцији

